תיכון עירוני ה' (תל אביב)

תיכון עירוני ה' על שם ד"ר שאול לוין הוא בית ספר על-יסודי ברחוב בן-יהודה בתל אביב, בצפון-מערב הצפון הישן. בהיותו בית הספר העל-יסודי היחיד בצפון הישן, מרבית תלמידיו מתגוררים ברובע זה.

==תולדות בית הספר==
הבניין הראשון של תיכון עירוני ה', ב[[רחוב מזא"ה]]
תיכון עירוני ה' הוקם לקראת שנת הלימודים תשי"ג (1953) על ידי המחנך ד"ר משה לנדא שהיה מנהלו במשך 33 שנים. בשנתיים הראשונות, בית הספר פעל במבנה זמני ברחוב הנרייטה סולד. לאחר מכן, עבר ללב תל אביב, לרחוב מזא"ה, סמוך לרחוב אחד העם, במבנה סמוך למגדל המים שבו שכן לפני כן תיכון עירוני א'. כיתה אחת הייתה לרגלי מגדל המים ולעיתים צורפו גם כיתות בבית הספר היסודי הסמוך - בלפור. בחודש דצמבר 1965 עבר בית הספר למשכנו הנוכחי, אותו תכנן האדריכל אבא אלחנני.

בעבר לימדו בו, בין היתר, ההיסטוריון ד"ר עמנואל מלצר ואסיה רמברג שכתבה תוכנית לימודים בהיסטוריה, הסופר והמשורר איתמר יעוז קסט והאמן דן קידר. הרצלינה יגר הייתה מורה לספרות שבמשך שנים ריכזה את הפעילות החברתית הענפה של מועצת התלמידים. היו בו גם מורים בולטים בהוראת המדעים: ד"ר ח. ש. ברטוב, שספריו שימשו להוראת הביולוגיה בכל בתי הספר בארץ, ישראל ליפשיץ שכתב (יחד עם פרופסור מרדכי לינדמן) ספרי לימוד בפיזיקה ובתיה עוזיאל, ששימשה מורה למלאכת יד, מנחם אורן (פיזיקה) שהיה אלוף השחמט של ישראל ומריו ליביו, פרופסור לפיזיקה בטכניון וראש המכון המדעי של טלסקופ החלל האבל בבולטימור ארצות הברית.

עד לאמצע שנות ה-80 של המאה ה-20 הורכב בית הספר מחטיבה עליונה בלבד, שכללה כיתות ט' עד י"ב. בעקבות התוכנית הארצית של משרד החינוך צורפה אליו חטיבת הביניים, של תיכון עירוני ט"ז, שהיה ממוקם בבנין הישן של סמינר לוינסקי ברחוב בן יהודה כ-500 מטרים דרומית לתיכון. בעשור השני של המאה ה-21, נמצאות שתי החטיבות במבנה התיכון, ובמבנה הסמינר החל לפעול בשנת הלימודים תשס"ח (2008) מרכז מדעים ואמנויות.

== התיכון בהווה ==
רחוב בן-יהודה]]
בשנת תשס"ט 2009 הייתה מנהלת בית הספר מרים גול, והתיכון מנה 715 תלמידים.
בחטיבה העליונה התקיימו לימודים במגמות מדעים מדויקים, מדעי הטבע, אמנויות, מדעי החברה ושפות. לימודי המדעים בפיזיקה וכימיה התקיימו במרכז לחינוך מדעי בתל אביב - חמד"ע. בבית הספר פועל מרכז אומנויות ומדעים. במקום פועלת גלריה המארחת תערוכות אמנות.

בבית הספר פועלת תוכנית לקידום המדעים המדויקים שמפעילה עמותת מופת. בשנת הלימודים תשע״ט, נוספה לבית הספר כיתת אזרחות, שבה לומדים פסיכולוגיה, אזרחות ומקצועות הומניים אחרים. בשנת תש"ף הוחלט להרחיב את הפרויקט הזה ונוספה עוד כיתת מצוינות אזרחית ולכן עכשיו יש שתי כיתות מופת, שתי כיתות אזרחות וכיתת מופת לילדים עם מוגבלויות, סה"כ 5 כיתות בשכבה.

בשנת 2022 פורסם כי אחוז הזכאות לבגרות בעירוני ה' עמד על כ-98.7%.<ref></ref>

בספטמבר 2023 פורסם כי תיכון עירוני ה' נמצא במקום השלישי בארץ בין התיכונים עם אחוזי הזכאות הגבוהים ביותר ב-5 יחידות מתמטיקה (72.7%), ובמקום ה-12 בארץ בין התיכונים עם אחוזי הזכאות הגבוהים ביותר ב-5 יחידות אנגלית (96%).

באפריל 2024 פורסם כי תיכון עירוני ה נמצא במקום ה-9 (אותו הוא חולק עם עוד 3 בתי ספר) בין בתי הספר התיכונים הטובים בישראל (ללא חלוקה בין בתי ספר קטנים וגדולים) עם ציון מדד משולב של 8.7 (מתוך 10).

==מפעל הנצחה==
בבית הספר פועל עשרות שנים מרכז להנצחת קהילת יהודי קרקוב מפולין, אשר הוקם על ידי משה לנדא, מייסד ומנהל התיכון וחבריו. ארגון יוצאי הקהילה עורך מפגשים בבית הספר ואף מפעיל תוכנית לחלוקת מלגות לתלמידים הכותבים עבודות בנושא הקהילה כחלק מלימודי הבגרות.

== מנהלי בית-הספר ==
{| class="wikitable"
|+
!שם
!תקופת הכהונה
|-
|ד"ר משה לנדא
|1985–1952
|-
|נחמן סירקין
|1997–1985
|-
|ד"ר דב אורבך
|2004–1997
|-
|מרים גול
|2011–2004
|-
|יהורם לוי
|2017–2011
|-
|אורנה מזור (זמנית)
|2017
|-
|לימור מילר
|2017–
|}

==ראו גם==
* רשימת בוגרי בית הספר

==קישורים חיצוניים==
*
*[https://web.archive.org/web/20090608181838/http://www.tel-aviv.gov.il/education/schools/selection_program/ironi_5/sdetails.asp עירוני ה'], באתר מחלקת החינוך, עיריית תל אביב-יפו
*[https://web.archive.org/web/20090428113356/http://www.lifshiz.macam.ac.il/m/pages/m0621/m0621381a.html דברים שאמר ח"כ בני בגין לכבוד ד"ר לנדא, מקים בית הספר, בערב הוקרה למחנכים למופת]
*[http://www.notes.co.il/daniel/51452.asp דברים שכתב העיתונאי דניאל בלוך לזכרו של ד"ר לנדא]
*
*מיכאל יעקובסון, [https://michaelarch.wordpress.com/2021/07/31/סיבוב-בחידוש-ציור-הקיר-של-יגאל-תומרקין/ סיבוב בחידוש ציור הקיר שיצר יגאל תומרקין בתיכון עירוני ה' בתל אביב], בבלוג "חלון אחורי", 31 ביולי 2021

==הערות שוליים==

*
קטגוריה:תל אביב-יפו: תיכונים
קטגוריה:הצפון הישן
קטגוריה:רחוב בן-יהודה (תל אביב)
קטגוריה:מבנים ואתרים שתכנן אבא אלחנני